রাজ্যে বন্যায় ক্ষতিগ্রস্থ কৃষকদের ঋণ পরিশোধে ছাড় দিল রিজার্ভ ব্যাঙ্ক। আজ রিজার্ভ ব্যাঙ্কের তরফে রাজ্যের কৃষি দফতরকে জানানো হয়েছে, যে সমস্ত কৃষকদের পঞ্চাশ শতাংশের বেশি ফসল নষ্ট হয়েছে তাদের আগামী পাঁচ বছর কোনও ঋণ পরিশোধ করতে হবে না। অন্যদিকে, যে সমস্ত কৃষকের ৩৩ শতাংশ ফসল নষ্ট হয়ে গিয়েছে, তাদের দুবছর কোনও ঋণ পরিশোধ করতে হবে না।
 ওয়েব ডেস্ক: রাজ্যে বন্যায় ক্ষতিগ্রস্থ কৃষকদের ঋণ পরিশোধে ছাড় দিল রিজার্ভ ব্যাঙ্ক। আজ রিজার্ভ ব্যাঙ্কের তরফে রাজ্যের কৃষি দফতরকে জানানো হয়েছে, যে সমস্ত কৃষকদের পঞ্চাশ শতাংশের বেশি ফসল নষ্ট হয়েছে তাদের আগামী পাঁচ বছর কোনও ঋণ পরিশোধ করতে হবে না। অন্যদিকে, যে সমস্ত কৃষকের ৩৩ শতাংশ ফসল নষ্ট হয়ে গিয়েছে, তাদের দুবছর কোনও ঋণ পরিশোধ করতে হবে না। সম্প্রতি রাজ্যের অর্থমন্ত্রী সমস্ত ব্যাঙ্কারদের সঙ্গে নবান্নে বৈঠক করেন। ওই বৈঠকে বন্যায় ক্ষতিগ্রস্থ কৃষকদের ঋণ মকুবের আর্জি জানায় রাজ্য।  ঋণ পুরোপুরি মকুব করা না হলেও পরিশোধের সময়সীমা বাড়ানোয় খানিকটা হলেও স্বস্তি পাবেন কৃষকরা।